CELEX: 
Language: hu
Date: 2020-11-06 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a (EU) 2019/1122 felhatalmazáson alapuló rendeletnek az (EU) 2018/841 európai parlamenti és tanácsi rendelet alapján, az uniós kibocsátásiegység-forgalmi jegyzék működése tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A Bizottság 2018. május 30-án fogadta el a LULUCF-rendeletet
                  1
               . A jogszabály az üvegházhatású gázok kibocsátásának csökkentésére vonatkozó átfogó uniós kötelezettségvállalás részeként első ízben állapít meg a földhasználati, földhasználat-változtatási és erdőgazdálkodási (a továbbiakban: LULUCF) ágazatra vonatkozó kötelezettségvállalást: a LULUCF-rendelet 4. cikke értelmében a tagállamoknak gondoskodniuk kell arról, hogy a kibocsátásuk elszámolt mennyisége ne haladja meg a LULUCF-ágazat elnyelését (az ún. „negatív egyenleg tilalmára” vonatkozó kötelezettségvállalás). A LULUCF-rendelet azzal könnyíti meg a „negatív egyenleg tilalmának” teljesítését, hogy rugalmassági mechanizmus alkalmazását teszi lehetővé a tagállamok számára a LULUCF-ágazat és a közös kötelezettségvállalási rendelet
                  2
                alá tartozó ágazatok viszonylatában. Azok a tagállamok, amelyek egy adott területelszámolási kategória kibocsátásait nem tudják egy másik területelszámolási kategória elnyeléseivel ellensúlyozni, a többi tagállamtól megvásárolhatják azok elnyelési többletét; vagy pedig a közös kötelezettségvállalási rendelet szerinti kibocsátási jogosultságaikat is felhasználhatják e célra. Hasonlóképpen azok a tagállamok, amelyek a gazdálkodás alatt álló erdőterületek terén negatív egyenleggel rendelkeznek, bizonyos feltételek mellett alkalmazhatják a gazdálkodás alatt álló erdőterületre vonatkozó rugalmassági mechanizmust. Végezetül pedig a tagállamok – szintén bizonyos feltételek mellett – az előírt mennyiségeket meghaladó elnyeléseket átválthatják a közös kötelezettségvállalási rendelet szerinti kötelezettségeik teljesítésére, vagy az elnyelési többleteket átcsoportosíthatják a megfelelési időszakok között. A LULUCF-rendelet előírja, hogy az Unió e célra létrehozott elszámolási rendszerének eszköze az uniós kibocsátásiegység-forgalmi jegyzék. 
            
            
               Az új rendeleteket – az uniós kibocsátásiegység-forgalmi jegyzékről szóló rendeletet, a közös kötelezettségvállalási rendeletet és a LULUCF-rendeletet – együtt kell értelmezni az energiaunió irányításáról szóló rendelettel
                  3
               , amelynek 37. cikke meghatározza a megfelelési ciklusok ütemezését. E ciklusok a nemzeti nyilvántartási adatok átfogó felülvizsgálata után veszik kezdetüket, azaz a 2021–2025 közötti időszak esetében 2027-ben, a 2026–2030-as időszak esetében pedig 2032-ben.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság 2018. március 27-én létrehozta az éghajlatváltozási politikával foglalkozó szakértői csoportot. Az éghajlatváltozási politikával foglalkozó szakértői csoport 2018. április 3-án, 2018. május 18-án, 2018. június 11–12-én és 2018. július 3-án ülésezett e felhatalmazáson alapuló rendelet előkészítése ügyében.
            
            
               Az ülésekhez kapcsolódó dokumentumokat –a jogalkotás minőségének javításáról szóló intézményközi megállapodáshoz
                  4
                csatolt, a felhatalmazáson alapuló jogi aktusokról szóló egyetértési megállapodásnak megfelelően – a Bizottság egyidejűleg továbbította az Európai Parlamentnek és a Tanácsnak. A felhatalmazáson alapuló rendelet tervezetének szövegezésére a szakértői csoport észrevételeinek figyelembevételével került sor.
            
            
               2019. január 9. és február 6. között négy héten keresztül online visszajelzések benyújtására volt lehetőség a felhatalmazáson alapuló rendelet szövegéről a minőségi jogalkotási portálon. A konzultáció keretében 3 észrevétel érkezett be, mindhárom állami hatóságoktól. Mivel a beérkezett észrevételek hasonló érveket és információkat tartalmaztak, mint amelyek az éghajlatváltozási politikával foglalkozó szakértői csoport keretében folytatott széles körű megbeszélések során felmerültek, a Bizottság nem változtatott a felhatalmazáson alapuló rendelet szövegén.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               „Az (EU) 2018/841 rendelet szerinti ügyletek” című fejezet meghatározza a LULUCF-ágazat megfelelésének az uniós kibocsátásiegység-forgalmi jegyzéken keresztül történő biztosítására vonatkozó szabályokat. Az 59t–59zb. cikk megállapítja a felülvizsgált üvegházhatásúgáz-kibocsátási adatoknak a LULUCF megfelelési számlákra történő átvezetésére, az egyenleg kiszámítására, az egyes tagállamok LULUCF megfelelési számláin feltüntetendő, az egyes LULUCF megfelelési időszakra vonatkozó megfelelőségi állapotjelzők meghatározására, valamint a LULUCF-rendelet 11. cikkének (2) bekezdése és 15. cikkének (2) bekezdése szerinti korrekciós intézkedések alkalmazására irányadó szabályokat. Ezen túlmenően e fejezet 59x–59z. cikke megállapítja azokat a szabályokat, amelyek célja biztosítani a LULUCF-rendelet 11–13. cikkében meghatározott rugalmassági mechanizmusok alkalmazásához kapcsolódó ügyletek pontos elszámolását. Az 59w. és 59x. cikk a földhasználati kompenzációs egységek kibocsátására, valamint ezen egységeknek a LULUCF megfelelési számlák közötti, illetve a LULUCF megfelelési számlák és az ESR megfelelési számlák közötti átvezetésére irányadó szabályokat állapítja meg. Az 59y. és 59z. cikk pedig – a XIV. melléklettel együtt – a gazdálkodás alatt álló erdőterületre vonatkozó, a LULUCF-rendelet 13. cikke szerinti rugalmassági mechanizmus alkalmazásához szükséges szabályokat fekteti le. A XIII. melléklet tartalmazza azt a követelményt, hogy a LULUCF-rendszerhez kapcsolódó információkat nyilvánosan hozzáférhetővé kell tenni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2020.11.6.)
            
            
               a (EU) 2019/1122 felhatalmazáson alapuló rendeletnek az (EU) 2018/841 európai parlamenti és tanácsi rendelet alapján, az uniós kibocsátásiegység-forgalmi jegyzék működése tekintetében történő módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról szóló, 2018. május 30-i (EU) 2018/841 európai parlamenti és tanácsi rendeletre
                  5
                és különösen annak 15. cikke (1) bekezdésére,  
            
            
               mivel:
            
            
               (1)az (EU) 2019/1122 felhatalmazáson alapuló bizottsági rendelet
                  6
                a 2003/87/EK európai parlamenti és tanácsi irányelv
                  7
                által létrehozott uniós kibocsátásiegység-forgalmi jegyzék működésére irányadó szabályokat állapítja meg.
            
            
               (2)Az uniós kibocsátásiegység-forgalmi jegyzékekre vonatkozó szabályokat ki kell igazítani úgy, hogy azok lehetővé tegyék az (EU) 2018/841 rendelet alapján elszámolt kibocsátások és elnyelések mennyiségeinek nyilvántartását, valamint az említett rendelet 11., 12. és 13. cikke szerinti rugalmassági mechanizmusok alkalmazásához kapcsolódó ügyletek pontos elszámolását. Emellett az uniós kibocsátásiegység-forgalmi jegyzéknek biztosítania kell, hogy ne kerülhessen sor olyan ügyletre, amely összeegyeztethetetlen az (EU) 2018/841 rendeletből eredő kötelezettségekkel.
            
         
         
            
               (3)Minden tagállamra vonatkozóan létre kell hozni a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátások és -elnyelések megfelelési számláját (a továbbiakban: LULUCF megfelelési számla), és ezen a számlán kell vezetni az egyes területelszámolási kategóriákhoz kapcsolódóan elszámolt kibocsátások és elnyelések mennyiségét. Amennyiben a tagállam LULUCF megfelelési számlájának egyenlege pozitív, az uniós kibocsátásiegység-forgalmi jegyzék keretében az (EU) 2018/841 rendelet 4. cikke alapján meghatározott mennyiségben földhasználati kompenzációs egységeket kell kibocsátani az adott tagállam LULUCF megfelelési számláján. A földhasználati kompenzációs egységeket az uniós kibocsátásiegység-forgalmi jegyzékben vezetett tagállami LULUCF megfelelési számlákon kell nyilvántartani, és bizonyos feltételek mellett, a tagállam kérésére lehetővé kell tenni azok átvezetését az (EU) 2018/842 rendelet
                  8
                szerinti kötelezettségekhez kapcsolódó megfelelési számlára (a továbbiakban: ESR megfelelési számla).
            
            
               (4)A gazdálkodás alatt álló erdőterületre vonatkozó, az (EU) 2018/841 rendelet 13. cikke szerinti rugalmassági mechanizmus alkalmazásának lehetővé tétele érdekében az uniós kibocsátásiegység-forgalmi jegyzékben létre kell hozni a gazdálkodás alatt álló erdőterületre vonatkozó rugalmassági mechanizmushoz kapcsolódó kibocsátási jogosultságokat. Ez utóbbi jogosultságokat az e célra létrehozott uniós számlán kell vezetni, és lehetővé kell tenni e jogosultságok átruházását, amennyiben teljesülnek az (EU) 2018/841 rendelet 13. cikkében meghatározott feltételek.
            
            
               (5)Az uniós kibocsátásiegység-forgalmi jegyzéknek ezenfelül lehetővé kell tennie az (EU) 2018/841 rendelet szerinti megfelelőségi ellenőrzések végrehajtását is azáltal, hogy rendelkezik a felülvizsgált üvegházhatásúgáz-kibocsátási adatoknak a LULUCF megfelelési számlákra történő átvezetésére szolgáló eljárásról, az (EU) 2018/841 rendelet szerinti megfelelési időszakokra vonatkozóan a tagállami LULUCF megfelelési számlák megfelelőségi állapotjelzőinek meghatározásáról, valamint az (EU) 2018/841 rendelet 11. cikkének (2) bekezdése és 15. cikkének (2) bekezdése szerinti korrekciós intézkedések alkalmazásáról.
            
            
               (6)Az (EU) 2019/1122 felhatalmazáson alapuló rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/1122 felhatalmazáson alapuló rendelet a következőképpen módosul:
            
            
               1.a bevezető hivatkozások a következő szöveggel egészülnek ki:
            
            
               „tekintettel a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról szóló, 2018. május 30-i (EU) 2018/841 európai parlamenti és tanácsi rendeletre* és különösen annak 15. cikke (1) bekezdésére,
            
            
               _________________________
            
            
               * HL L 156., 2018.6.19., 1. o.”; 
            
            
               2.a 2. cikk a következő bekezdéssel egészül ki:
            
            
               „Ez a rendelet az (EU) 2018/841 rendelet 15. cikke alapján rögzített kibocsátásokra és elnyelésekre, illetve kibocsátott egységekre is alkalmazandó.”;
            
            
               3.a 3. cikk a következőképpen módosul:
            
            
               a)a 12. pont helyébe a következő szöveg lép:
            
            
               „12. »ügylet«: az uniós kibocsátásiegység-forgalmi jegyzékben végrehajtott olyan eljárás, amely magában foglalja egy kibocsátási egység, egy éves kibocsátási jogosultsági egység, egy földhasználati kompenzációs egység vagy egy gazdálkodás alatt álló erdőterületre vonatkozó rugalmassági kibocsátási jogosultság egyik számláról a másikra történő átvezetését;”;
            
            
               b)a cikk az alábbi 25., 26. és 27. ponttal egészül ki:
            
            
               „25. »földhasználati, földhasználat-változtatási és erdőgazdálkodási megfelelőségi időszak (LULUCF megfelelési időszak)«: 2021. január 1-jétől 2025. december 31-ig vagy 2026. január 1-jétől 2030. december 31-ig tartó ötéves időszak, amelynek során a tagállamoknak el kell számolniuk az (EU) 2018/841 rendelet 2. cikkében említett területelszámolási kategóriákhoz kapcsolódó üvegházhatásúgáz-kibocsátásokat és -elnyeléseket;
            
            
               26. »földhasználati kompenzációs egység«: egy tagállamban az (EU) 2018/841 rendelet 4. cikke alapján megállapított, egy tonna szén-dioxid-egyenértéknek megfelelő elnyelési többlet;
            
            
               27. »gazdálkodás alatt álló erdőterületre vonatkozó rugalmassági kibocsátási jogosultság«: a gazdálkodás alatt álló erdőterületre vonatkozó rugalmassági mechanizmus keretében a tagállamok rendelkezésére álló, az (EU) 2018/841 rendelet VII. mellékletében meghatározott maximális kompenzációs mennyiség egy tonna szén-dioxid-egyenértéknek megfelelő alegysége.”; 
            
         
         
            
               4.a 4. cikk (2) bekezdésének helyébe a következő szöveg lép:
            
            
               „(2) A tagállamok a 2003/87/EK irányelv 19. cikke, az (EU) 2018/842 európai parlamenti és tanácsi rendelet 12. cikke és az (EU) 2018/841 rendelet 15. cikke szerinti kötelezettségeik teljesítése céljából az uniós kibocsátásiegység-forgalmi jegyzéket használják. Az uniós kibocsátásiegység-forgalmi jegyzék biztosítja a nemzeti tisztviselők és a számlatulajdonosok számára az e rendeletben előírt folyamatok keretét.”;
            
            
               5.a 7. cikk (5) bekezdésének helyébe a következő szöveg lép:
            
            
               „(5) A központi tisztviselő, az illetékes hatóságok és a nemzeti tisztviselők csak a feladataik ellátásához szükséges eljárásokat hajtják végre, a 2003/87/EK irányelvvel, valamint az (EU) 2018/842 és az (EU) 2018/841 rendelettel összhangban.”;
            
            
               6.a 12. cikk helyébe a következő szöveg lép:
            
            
               „12. cikk 
               A központi tisztviselő által kezelt számlák megnyitása
            
            
               (1) A központi tisztviselő megnyitja az uniós kibocsátásiegység-forgalmi jegyzék összes, az európai uniós kibocsátáskereskedelmi rendszerhez tartozó technikai számláját; az európai uniós ÉKJE-alapszámlát; az (EU) 2018/842 rendelet szerinti elvetési számlát (a továbbiakban: ESR elvetési számla); a II. melléklet szerinti európai uniós ÉKJE-alapszámlát; az uniós ESR biztonságitartalék-számlát; minden tagállam részére a megfelelési időszak egyes éveire vonatkozóan egy-egy ESR megfelelési számlát; a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátás és -elnyelés uniós megfelelési számláját (a továbbiakban: uniós LULUCF megfelelési számla); az uniós LULUCF elvetési számlát; a gazdálkodás alatt álló erdőterületre vonatkozó rugalmassági kibocsátási jogosultságok uniós alapszámláját (a továbbiakban: uniós MFLFA-alapszámla), továbbá minden tagállam részére minden egyes LULUCF megfelelési időszakra vonatkozóan egy-egy LULUCF megfelelési számlát. 
            
            
               (2) A 7. cikk (1) bekezdésének megfelelően kijelölt nemzeti tisztviselő az ESR megfelelési számlák és a LULUCF megfelelési számlák meghatalmazott képviselőjeként jár el.”;
            
            
               7.a szöveg a következő 27b. cikkel egészül ki:
            
            
               „27b. cikk
            
            
               A LULUCF megfelelési számlák lezárása
            
            
               (1) A központi tisztviselő a LULUCF megfelelési számlát legkorábban egy hónappal azt követően zárja le, hogy megtörtént a számla megfelelőségi állapotjelzőjének az 59za. cikk szerinti meghatározása; a központi tisztviselő a számlatulajdonost előzetesen értesíti a lezárásról.
            
            
               (2) A központi tisztviselő gondoskodik arról, hogy az uniós kibocsátásiegység-forgalmi jegyzékben a záráskor pozitív egyenleget mutató tagállami LULUCF megfelelési számlákról valamennyi fennmaradó földhasználati kompenzációs egység (a továbbiakban: FKE), ÉKJE, illetve gazdálkodás alatt álló erdőterületre vonatkozó rugalmassági kibocsátási jogosultság átvezetésre kerüljön az uniós LULUCF elvetési számlára.”;
            
            
               8.A IIA. cím a következő fejezettel egészül ki:
            
            
               „2. FEJEZET 
            
            
               Az (EU) 2018/841 rendelet szerinti ügyletek
            
            
               59t. cikk 
               A LULUCF-vonatkozású adatok rögzítése 
               
            
               (1) Az adott megfelelési időszakra vonatkozó felülvizsgált üvegházhatásúgáz-kibocsátási adatok 2027-ben, illetve 2032-ben való rendelkezésre állását követően a központi tisztviselő kellő időben rögzíti a tagállami LULUCF megfelelési számlákon az (EU) 2018/841 rendelet 2. cikke szerinti egyes földelszámolási kategóriákhoz kapcsolódóan a megfelelő LULUCF-megfelelési időszakban elszámolt kibocsátások vagy elnyelések mennyiségeit. 
            
            
               (2) A központi tisztviselő ezenkívül rögzíti az adott megfelelési időszakra vonatkozóan az összes tagállam valamennyi területelszámolási kategórián belül elszámolt kibocsátásainak és elnyeléseinek összegét az uniós LULUCF megfelelési számlán.
            
            
               59u. cikk 
               A tagállami és uniós LULUCF megfelelési számlák egyenlegének kiszámítása
            
         
         
            
               A LULUCF-vonatkozású adatoknak az 59 t. cikk szerinti rögzítését követően a központi tisztviselő biztosítja, hogy az uniós kibocsátásiegység-forgalmi jegyzék kiszámítsa a tagállami és uniós LULUCF megfelelési számlák egyenlegét oly módon, hogy az adott LULUCF megfelelési számlán rögzített kibocsátások teljes mennyiségét kivonja az ugyanazon LULUCF megfelelési számlán szereplő összes elnyelés mennyiségéből.
            
            
               59v. cikk 
               A földhasználati kompenzációs egységek (FKE-k) létrehozása
            
            
               (1) Amennyiben egy tagállam LULUCF megfelelési számlájának az 59u. cikk szerint kiszámított egyenlege pozitív, a központi tisztviselő az elnyelésekből keletkező többlet mennyiségének megfelelő FKE-t hoz létre az adott tagállam LULUCF megfelelési számláján. 
            
            
               (2) Az FKE-k csak az (EU) 2018/841 rendelet 11. és 12. cikkében meghatározott feltételek mellett vezethetők át más LULUCF megfelelési számlákra, illetve csak az e rendelet 59k. cikkében meghatározott feltételek mellett vezethetők át az adott tagállam ESR megfelelési számlájára. 
            
            
               59w. cikk 
               FKE-k átvezetése a LULUCF megfelelési számlák között
            
            
               (1) A központi tisztviselő biztosítja, hogy az FKE-kkel rendelkező tagállam kérésére az uniós kibocsátásiegység-forgalmi jegyzék a kért mennyiségű FKE-t átvezesse a kérelmező tagállam LULUCF megfelelőségi számlájáról a következő számlák valamelyikére:
            
            
               a)az adott tagállam második LULUCF megfelelési időszakhoz kapcsolódó LULUCF megfelelési számlája;  
            
            
               b)egy másik tagállam LULUCF megfelelési számlája. 
            
            
               (2) Az (1) bekezdésben említett átvezetés nem hajtható végre, ha a tagállam a kérelmet az adott megfelelési időszakra vonatkozó megfelelőségi állapotjelző értékének meghatározása után nyújtja be. 
                     
            
            
               (3) A központi tisztviselő biztosítja, hogy az e cikk (1) bekezdésének b) pontjával összhangban átvezetett FKE-ket a kedvezményezett tagállam kizárólag az (EU) 2018/841 rendelet 4. cikke szerinti kötelezettségeinek teljesítése céljából használhassa fel. Az uniós kibocsátásiegység-forgalmi jegyzéknek meg kell akadályoznia, hogy a fogadó tagállam az FKE-ket a későbbiekben a LULUCF megfelelési számlájáról átvezesse az ESR megfelelési számlájára.
            
            
               59x. cikk 
               Az FKE-k és az ÉKJE-k átvezetése a LULUCF megfelelési számla és az ESR megfelelési számla között
            
            
               (1) A központi tisztviselő biztosítja, hogy az uniós kibocsátásiegység-forgalmi jegyzék az FKE-kkel rendelkező tagállam LULUCF megfelelési számláján azonosítsa és megjelenítse az adott tagállam ESR megfelelőségi számlájára átvezethető FKE-k mennyiségét, amelyet úgy számít ki, hogy az adott tagállam LULUCF megfelelési számláján található FKE-k teljes mennyiségéből kivonja azokat az FKE-ket, amelyek az (EU) 2018/842 rendelet 7. cikke alapján átvezetésre nem jogosító elszámolási kategóriákból származnak.
            
            
               (2) A központi tisztviselő biztosítja, hogy az FKE-kkel rendelkező tagállam kérésére az uniós kibocsátásiegység-forgalmi jegyzék a kért mennyiségű FKE-t átvezesse a kérelmező tagállam LULUCF megfelelőségi számlájáról a tagállam ESR megfelelési számlájára. Az FKE-k átvezetése nem hajtható végre, ha az 59k. cikkben meghatározott feltételek nem teljesülnek.
            
            
               (3) Amennyiben a tagállam LULUCF megfelelési számlájának az 59u. cikk szerint kiszámított egyenlege negatív, a központi tisztviselő biztosítja, hogy – ha a tagállam kérelmezi – az uniós kibocsátásiegység-forgalmi jegyzék az ÉKJE-k kérelmezett mennyiségét vezesse át a kérelmező tagállam ESR megfelelési számlájáról a LULUCF megfelelési számlájára. Az átvezetés nem hajtható végre az alábbi esetekben:
            
            
               a)ha a tagállam olyan mennyiségű ÉKJE átvezetését kérelmezte, amely meghaladja az ahhoz szükséges mennyiséget, hogy a tagállam adott LULUCF megfelelési időszakhoz kapcsolódó LULUCF megfelelési számlájának az 59u. cikk szerint kiszámított egyenlege 0-val legyen egyenlő; 
            
            
               b)ha a tagállam a kérelmet az adott megfelelési időszakra vonatkozó megfelelőségi állapotjelző értékének meghatározása után nyújtotta be; 
            
            
               c)ha az érintett ESR megfelelési számla státusza nem teszi lehetővé az átvezetést.
            
            
               (4) A központi tisztviselő biztosítja, hogy az e cikk (3) bekezdésével összhangban átvezetett ÉKJE-ket a kedvezményezett tagállam kizárólag az (EU) 2018/841 rendelet 4. cikke szerinti kötelezettségeinek teljesítése céljából használhassa fel. Az uniós kibocsátásiegység-forgalmi jegyzéknek meg kell akadályoznia, hogy a fogadó tagállam az ÉKJE-ket a későbbiekben a LULUCF megfelelési számlájáról átvezesse más tagállamok LULUCF megfelelési számlájára.
            
            
               59y. cikk 
               A gazdálkodás alatt álló erdőterületre vonatkozó rugalmassági kibocsátási jogosultságok (MFLFA-jogosultságok) létrehozása
            
            
               (1) A 2021. január 1-jétől 2025. december 31-ig tartó LULUCF megfelelési időszak kezdetén a központi tisztviselő az uniós MFLFA-alapszámlán MFLFA-jogosultságokat hoz létre, melyek száma megegyezik a XIV. melléklet értelmében a 2021 és 2030 közötti időszakban az összes tagállam rendelkezésére álló maximális MFLFA-jogosultságok összegével.
            
         
         
            
               (2) Az MFLFA-jogosultságok kizárólag a gazdálkodás alatt álló erdőterületek elszámolási kategóriájában elszámolt kibocsátások kiegyenlítésére érvényesíthetők az (EU) 2018/841 rendelet 4. cikke szerinti kötelezettségvállalások teljesítése céljából. Az MFLFA-jogosultságok csak úgy használhatók fel, hogy az uniós MFLFA-alapszámláról átvezetésre kerülnek az érintett tagállam LULUCF megfelelési számlájára.  
            
            
               59z. cikk 
               Az MFLFA-jogosultságok átvezetése a tagállam LULUCF megfelelési számlájára
            
            
               (1) A központi tisztviselő biztosítja, hogy az érintett tagállam kérésére az uniós kibocsátásiegység-forgalmi jegyzék az uniós MFLFA-alapszámláról átvezesse az igényelt MFLFA-jogosultságokat a kérelmező tagállam LULUCF megfelelési számlájára. Az átvezetés nem hajtható végre az alábbi esetekben:
            
            
               a)ha a tagállami LULUCF megfelelési számla adott LULUCF megfelelési időszakhoz kapcsolódó, az 59u. cikk szerint számított egyenlege 0 vagy pozitív; 
            
            
               b)ha a tagállam olyan mennyiségű MFLFA-jogosultság átvezetését kérelmezte, amely meghaladja az ahhoz szükséges mennyiséget, hogy a tagállam adott LULUCF megfelelési időszakhoz kapcsolódó LULUCF megfelelési számlájának az 59u. cikk szerint kiszámított egyenlege 0-val legyen egyenlő;
            
            
               c)ha az uniós LULUCF megfelelési számla adott LULUCF megfelelési időszakra vonatkozó egyenlege – az 59x. cikk szerint végrehajtott átvezetések figyelembevételével – negatív; 
            
            
               d)ha a tagállam olyan mennyiségű MFLFA-jogosultság átvezetését kérelmezte, amely meghaladja a XIV. mellékletben meghatározott – és adott esetben a tagállam ugyanezen cikk alapján benyújtott korábbi kérelmeinek figyelembevételével újraszámolt – maximális határértékeket; 
            
            
               e)ha a tagállam olyan mennyiségű MFLFA-jogosultság átvezetését kérelmezte, amely meghaladja az érintett tagállam által a gazdálkodás alatt álló erdőterületek elszámolási kategóriájában az erdőkre vonatkozó referenciaszinthez képest kibocsátásként elszámolt üvegházhatásúgáz-nyelők mennyiségét; 
            
            
               f)ha a tagállam a kérelmet az adott megfelelési időszakra vonatkozó megfelelőségi állapotjelző értékének meghatározása után nyújtotta be; 
            
            
               g)ha a tagállam az (EU) 2018/1999 rendelet
                  9
                15. cikkével összhangban benyújtott stratégiájában nem határozott meg olyan folyamatban lévő vagy tervezett egyedi intézkedéseket, amelyek célja, hogy biztosítsák az erdők jelentette üvegházhatásúgáz-nyelők és -tározók kapacitásának fenntartását vagy növelését.
            
            
               (2) A kétszeres beszámítás elkerülése érdekében a központi tisztviselő biztosítja, hogy az e cikk első bekezdése szerinti átvezetés végrehajtása során az uniós kibocsátásiegység-forgalmi jegyzék vonja le az uniós MFLFA-alapszámláról a kérelmező tagállam LULUCF megfelelőségi számlájára átvezetett mennyiségű MFLFA-jogosultságot.
            
            
               59za. cikk 
               A megfelelőségi állapotjelző meghatározása és megfelelőségi átvezetés
            
            
               (1) A központi tisztviselő biztosítja, hogy az (EU) 2018/841 rendelet 11., 12. és 13. cikke szerinti rugalmassági mechanizmusok alkalmazására az uniós jogszabályokban előírt időszakot követően az uniós kibocsátásiegység-forgalmi jegyzék meghatározza minden tagállam LULUCF megfelelési számlájának megfelelőségi állapotjelzőjét úgy, hogy az adott LULUCF megfelelési számlán elszámolt kibocsátások teljes mennyiségét kivonja az ugyanazon a számlán szereplő FKE-k, ÉKJE-k és MFLFA-jogosultságok összegéből.
            
            
               (2) Ha az adott tagállam megfelelési számlájának az (1) bekezdés alapján meghatározott megfelelési állapotjelzője negatív, a központi tisztviselő biztosítja, hogy az uniós kibocsátásiegység-forgalmi jegyzék az érintett tagállam vonatkozó évekhez kapcsolódó ESR megfelelési számláiról – egyenlő részekre elosztva – átvezesse az adott tagállam LULUCF megfelelési számlájára az ahhoz szükséges mennyiségű ÉKJE-t, hogy a megfelelési állapotjelző értéke 0 legyen.  
            
            
               (3) Ha az adott tagállam megfelelési számlájának az (1) bekezdés alapján meghatározott megfelelési állapotjelzője pozitív, a központi tisztviselő biztosítja, hogy az uniós kibocsátásiegység-forgalmi jegyzék az összes fennmaradó FKE-t átvezesse az uniós LULUCF elvetési számlára, hogy a megfelelőségi státusz értéke 0 legyen.
            
            
               (4) A (2) bekezdés szerinti megfelelőségi átvezetés esetén a központi tisztviselő biztosítja, hogy az uniós kibocsátásiegység-forgalmi jegyzék az átvezetett ÉKJE-k összegének figyelembevételével újraszámítsa az érintett LULUCF megfelelési számla megfelelőségi állapotjelzőjének értékét.
            
            
            
               59zb. cikk 
               Korrekciós intézkedés 
            
            
               (1) Amennyiben a tagállam nem teljesíti az (EU) 2018/1999 rendelet 26. cikkének (3) bekezdésében előírt nyomonkövetési követelményeket, a központi tisztviselő átmenetileg megtiltja az adott tagállamnak az FKE-k e rendelet 59w. cikke szerinti átadását vagy átvitelét, illetve az MLFLA-jogosultságok e rendelet 59z. cikke szerinti felhasználását, befagyasztva az érintett tagállam LULUCF megfelelési számlájáról indított és oda irányuló ügyleteket az adott LULUCF megfelelési időszakra vonatkozóan. A központi tisztviselő a tagállam LULUCF megfelelőségi számlájának státuszát nyitottról zároltra módosítja.
            
            
               (2) A tagállam kérésére, amennyiben az bizonyítja, hogy teljesíti az (1) bekezdés szerinti nyomonkövetési követelményeket, a központi tisztviselő a tagállam LULUCF megfelelési számlájának státuszát zártoltról nyitottra változtatja.”;
            
         
         
            
               9.a 70. cikk (2) bekezdésének helyébe a következő szöveg lép:
            
            
               „(2) A központi tisztviselő biztosítja, hogy az EUTL – az e rendelet 75. cikke szerinti adatcsere- és műszaki előírások tekintetbe vételével – minden folyamaton automatikus ellenőrzéseket hajtson végre azon szabálytalanságok és hiányosságok kimutatása céljából, amelyek arra utalnak, hogy a kezdeményezett folyamat nem felel meg a 2003/87/EK irányelvben, az (EU) 2018/842, illetve (EU) 2018/841 rendeletben vagy az e rendeletben megállapított követelményeknek.”;
            
            
               10.az (EU) 2019/1122 felhatalmazáson alapuló rendelet I. melléklete e rendelet I. mellékletének megfelelően módosul;
            
            
               11.az (EU) 2019/1122 felhatalmazáson alapuló rendelet XIII. melléklete e rendelet II. mellékletének megfelelően módosul; 
            
            
               12.az (EU) 2019/1122 felhatalmazáson alapuló rendelet egy XIV. melléklettel egészül ki, amelynek szövegét e rendelet III. melléklete tartalmazza.
            
            
               2. cikk 
                  Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2021. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2020.11.6-án.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        Az Európai Parlament és a Tanács (EU) 2018/841 rendelete (2018. május 30.) a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról (HL L 156., 2018.6.19., 1. o.).
               
               
                  
                     (2)
                  
                        Az Európai Parlament és a Tanács (EU) 2018/842 rendelete (2018. május 30.) a Párizsi Megállapodásban vállalt kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az 525/2013/EU rendelet módosításáról (HL L 156., 2018.6.19., 26. o.).
               
               
                  
                     (3)
                  
                        Az Európai Parlament és a Tanács (EU) 2018/1999 rendelete (2018. december 11.) az energiaunió és az éghajlat-politika irányításáról, valamint a 663/2009/EK és a 715/2009/EK európai parlamenti és tanácsi rendelet, a 94/22/EK, a 98/70/EK, a 2009/31/EK a 2009/73/EK, a 2010/31/EU, a 2012/27/EU és a 2013/30/EU európai parlamenti és tanácsi irányelv, a 2009/119/EK és az (EU) 2015/652 tanácsi irányelv módosításáról, továbbá az 525/2013/EU európai parlamenti és tanácsi rendelet hatályon kívül helyezéséről (HL L 328., 2018.12.21., 1. o.).
               
               
                  
                     (4)
                  
                        Intézményközi megállapodás (2016. április 13.) az Európai Parlament, az Európai Unió Tanácsa és az Európai Bizottság között a jogalkotás minőségének javításáról (HL L 123., 2016.5.12., 1. o.).
               
               
                  
                     (5)
                  
                        HL L 156., 2018.6.19., 1. o.
               
               
                  
                     (6)
                  
                        A Bizottság (EU) 2019/1122 felhatalmazáson alapuló rendelete (2019. március 12.) a 2003/87/EK európai parlamenti és tanácsi irányelvnek az uniós kibocsátásiegység-forgalmi jegyzék működése tekintetében történő kiegészítéséről (HL L 177., 2019.7.2., 3. o.).
               
               
                  
                     (7)
                  
                        Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.). 
               
               
                  
                     (8)
                  
                        Az Európai Parlament és a Tanács (EU) 2018/842 rendelete (2018. május 30.) a Párizsi Megállapodásban vállalt kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az 525/2013/EU rendelet módosításáról (HL L 156., 2018.6.19., 26. o.).
               
               
                  
                     (9)
                  
                        Az Európai Parlament és a Tanács (EU) 2018/1999 rendelete (2018. december 11.) az energiaunió és az éghajlat-politika irányításáról, valamint a 663/2009/EK és a 715/2009/EK európai parlamenti és tanácsi rendelet, a 94/22/EK, a 98/70/EK, a 2009/31/EK a 2009/73/EK, a 2010/31/EU, a 2012/27/EU és a 2013/30/EU európai parlamenti és tanácsi irányelv, a 2009/119/EK és az (EU) 2015/652 tanácsi irányelv módosításáról, továbbá az 525/2013/EU európai parlamenti és tanácsi rendelet hatályon kívül helyezéséről (HL L 328., 2018.12.21., 1. o.).
               
            
      
    ---documentbreak--- 
      
         
         
            
               I. MELLÉKLET
            
            
               Az (EU) 2019/1122 felhatalmazáson alapuló rendelet I. mellékletének I-II. táblázata a következő sorokkal egészül ki: 
            
            
            
                     
                        Számlatípus elnevezése
                     
                  
                  
                     
                        Számlatulajdonos
                     
                  
                  
                     
                        Számlakezelő
                     
                  
                  
                     
                        Az e típusba tartozó számlák száma
                     
                  
                  
                     
                        ÉKJE
                     
                  
                  
                     
                        Elszámolt kibocsátások/
                           elszámolt elnyelések
                     
                  
                  
                     
                        FKE
                     
                  
                  
                     
                        MFLFA
                     
                  
               
                     
                        Uniós LULUCF megfelelési számla
                     
                  
                  
                     
                        EU
                     
                  
                  
                     
                        Központi tisztviselő
                     
                  
                  
                     
                        1
                     
                  
                  
                     
                        Nem
                     
                  
                  
                     
                        Igen
                     
                  
                  
                     
                        Nem
                     
                  
                  
                     
                        Nem
                     
                  
               
                     
                        Uniós LULUCF elvetési számla
                     
                  
                  
                     
                        EU
                     
                  
                  
                     
                        Központi tisztviselő
                     
                  
                  
                     
                        1
                     
                  
                  
                     
                        Igen
                     
                  
                  
                     
                        Igen
                     
                  
                  
                     
                        Igen
                     
                  
                  
                     
                        Igen
                     
                  
               
                     
                        Uniós MFLFA-alapszámla
                     
                  
                  
                     
                        EU
                     
                  
                  
                     
                        Központi tisztviselő
                     
                  
                  
                     
                        1
                     
                  
                  
                     
                        Nem
                     
                  
                  
                     
                        Nem
                     
                  
                  
                     
                        Nem
                     
                  
                  
                     
                        Igen
                     
                  
               
                     
                        LULUCF megfelelési számla
                     
                  
                  
                     
                        Tagállam
                     
                  
                  
                     
                        Központi tisztviselő
                     
                  
                  
                     
                        Tagállamonként egy-egy számla a két megfelelési időszak mindegyikére
                     
                  
                  
                     
                        Igen
                     
                  
                  
                     
                        Igen
                     
                  
                  
                     
                        Igen
                     
                  
                  
                     
                        Igen
                     
                  
               
            
               II. MELLÉKLET
            
            
               Az (EU) 2019/1122 felhatalmazáson alapuló rendelet XIII. melléklete a következőképpen módosul:
            
            
            
               1.a II. szakasz a következő 7a. ponttal egészül ki:
            
            
               „7a.
                     A központi tisztviselő minden egyes LULUCF megfelelőségi számlára vonatkozóan hozzáférhetővé teszi a nyilvánosság számára és szükség szerint 24 óránként frissíti:
            
            
               a)a számlatulajdonos tagállamra vonatkozó információkat;
            
            
               b)minden egyes LULUCF megfelelési számla 9. cikk szerinti státuszát;
            
            
               c)az 59t. cikk szerinti LULUCF-vonatkozású adatokat;
            
            
               d)a tagállami és uniós LULUCF megfelelési számláknak az 59u. cikk szerinti egyenlegét;
            
            
               e)az egyes tagállami LULUCF megfelelési számlákon kibocsátott FKE-k mennyiségét;
            
            
               f)az egyes tagállamok LULUCF megfelelési számláiról az ESR megfelelési számlára átvezetésre jogosult FKE-k mennyiségét;
            
            
               g)minden egyes LULUCF megfelelési számla 59za. cikk szerinti megfelelőségi állapotjelzőjét a következők szerint:
            
            
               i.megfelelés esetén: »A«,
            
            
               ii.meg nem felelés esetén: »I«;
            
         
         
            
               h)a LULUCF megfelelési számlák között az 59w. cikk szerint, illetve a LULUCF megfelelési számlák és az ESR megfelelési számlák között az 59k. és az 59x. cikk szerint átvezetett FKE-kre vonatkozó információkat;
            
            
               i)az ESR megfelelési számlák és a LULUCF megfelelési számlák között az 59x. és az 59za. cikk szerint átvezetett ÉKJE-kre vonatkozó információkat;
            
            
               j)az uniós MFLFA-alapszámláról a tagállamok LULUCF megfelelési számláira átvezetett MFLFA-jogosultságokra vonatkozó információkat;
            
            
               k)az egyes befejezett ügyletekről a következő információkat:
            
            
               i.azon számla tulajdonosának nevét és azonosítóját, amelyről az átvezetés történt;
            
            
               ii.azon számla tulajdonosának nevét és azonosítóját, amelyre az átvezetés történt;
            
            
               iii.az ügyletben érintett FKE-k és MFLFA-jogosultságok mennyiségét; 
            
            
               iv.az ügylet azonosító kódját;
            
            
               v.az ügylet teljesítésének dátumát és időpontját (közép-európai idő szerint);
            
            
               vi.az ügylet típusát.”;
            
            
               2.a II. szakasz szövege a következő 9. ponttal egészül ki:
            
            
               „9.
                     Az uniós kibocsátásiegység-forgalmi jegyzéknek – az uniós jegyzék internetes honlapjának azon részén, amelyhez csak a LULUCF megfelelési számla tulajdonosa férhet hozzá – közzé kell tennie és valós időben frissítenie kell:
            
            
               a)az aktuálisan a számlán tartott mennyiségeket;
            
            
               b)a számlatulajdonos által kezdeményezett, de még nem teljesített ügyletek felsorolását, minden ügylet esetében feltüntetve:
            
            
               i.a 7a. k) pont szerinti adatokat;
            
            
               ii.az ügylet kezdeményezésének dátumát és időpontját (közép-európai idő szerint);
            
            
               iii.az ügylet aktuális státuszát;
            
            
               iv.a kibocsátásiegység-forgalmi jegyzék és az EUTL által végrehajtott ellenőrzések során esetleg generált válaszkódokat;
            
            
               c)a már teljesített ügyletek nyomán a számlára átvezetett FKE-k és MFLFA-jogosultságok felsorolását, minden ügylet esetében a 7a. k) pont szerinti adatok feltüntetésével;
            
            
               d)a már teljesített ügyletek nyomán a számláról átvezetett FKE-k felsorolását, minden ügylet esetében a 7a. k) pont szerinti adatok feltüntetésével.”
            
         
         
            
            
               III. MELLÉKLET
            
            
            
               „XIV. MELLÉKLET
            
            
               A 2021 és 2030 közötti időszakban a tagállamok rendelkezésére álló, a gazdálkodás alatt álló erdőterületre vonatkozó rugalmassági kibocsátási jogosultságok maximális összege
            
            
            
                     
                        Tagállam
                     
                  
                  
                     
                        Az MFLFA-jogosultságok maximális összege a 2021–2030-as időszakra 
                     
                  
               
                     
                        Belgium
                     
                  
                  
                     
                        2 200 000
                     
                  
               
                     
                        Bulgária
                     
                  
                  
                     
                        5 600 000
                     
                  
               
                     
                        Cseh Köztársaság
                     
                  
                  
                     
                        3 100 000
                     
                  
               
                     
                        Dánia
                     
                  
                  
                     
                        100 000
                     
                  
               
                     
                        Németország
                     
                  
                  
                     
                        27 600 000
                     
                  
               
                     
                        Észtország
                     
                  
                  
                     
                        9 800 000
                     
                  
               
                     
                        Írország
                     
                  
                  
                     
                        200 000
                     
                  
               
                     
                        Görögország
                     
                  
                  
                     
                        1 000 000
                     
                  
               
                     
                        Spanyolország
                     
                  
                  
                     
                        15 900 000
                     
                  
               
                     
                        Franciaország
                     
                  
                  
                     
                        61 500 000
                     
                  
               
                     
                        Horvátország
                     
                  
                  
                     
                        9 600 000
                     
                  
               
                     
                        Olaszország
                     
                  
                  
                     
                        14 500 000
                     
                  
               
                     
                        Ciprus
                     
                  
                  
                     
                        30 000
                     
                  
               
                     
                        Lettország
                     
                  
                  
                     
                        25 600 000
                     
                  
               
                     
                        Litvánia
                     
                  
                  
                     
                        3 400 000
                     
                  
               
                     
                        Luxemburg
                     
                  
                  
                     
                        300 000
                     
                  
               
                     
                        Magyarország
                     
                  
                  
                     
                        900 000
                     
                  
               
                     
                        Málta
                     
                  
                  
                     
                        0
                     
                  
               
                     
                        Hollandia
                     
                  
                  
                     
                        300 000
                     
                  
               
                     
                        Ausztria
                     
                  
                  
                     
                        17 100 000
                     
                  
               
                     
                        Lengyelország
                     
                  
                  
                     
                        22 500 000
                     
                  
               
                     
                        Portugália
                     
                  
                  
                     
                        6 200 000
                     
                  
               
                     
                        Románia
                     
                  
                  
                     
                        13 400 000
                     
                  
               
                     
                        Szlovénia
                     
                  
                  
                     
                        17 200 000
                     
                  
               
                     
                        Szlovákia
                     
                  
                  
                     
                        6 500 000
                     
                  
               
                     
                        Finnország 
                     
                  
                  
                     
                        54 100 000
                     
                  
               
                     
                        Svédország
                     
                  
                  
                     
                        47 500 000
                     
                  
               
                     
                        Egyesült Királyság
                     
                  
                  
                     
                        3 300 000”